Az egyik elterelte a figyelmet, a másik kilopta a szatyorból a pénztárcát | pecsma.hu
Kezdőlap Kékhírek Az egyik elterelte a figyelmet, a másik kilopta a szatyorból a pénztárcát
Az egyik elterelte a figyelmet, a másik kilopta a szatyorból a pénztárcát
A rendőrök két órán belül elfogták azt a két férfit, akik a buszpályaudvaron elterelték a sértett figyelmét, majd ellopták a pénztárcáját Szigetváron – olvasható a Police.hu-n.
Egy férfi tett bejelentést május 5-én délután a rendőrség ügyeletére arról, hogy a szigetvári buszpályaudvaron kilopták a szatyrából a pénztárcáját.
A helyszínre érkező rendőrök megállapították, hogy a sértetthez két férfi – akiket csak látásból ismert – odament beszélgetni, majd amíg egyikőjük szóval tartotta, a másik kivette a padra lerakott szatyorból a pénztárcát.
Az adatgyűjtés után a rendőrök beazonosították, majd otthonaikban elfogták a bűncselekmény feltételezett elkövetőit, egy 37, valamint egy 38 éves somogyapáti férfit. Előállították őket a rendőrkapitányságra, majd kihallgatták őket gyanúsítottként, tettüket mindketten beismerték.
Ellenük lopás miatt nyomoz a Szigetvári Rendőrkapitányság.
Előző cikkNem csak kutyát, de görényt, nyulat és macskát is sétáltatnak a pécsi utcákon
Következő cikkJó ideig még üresek lesznek a mozitermek